ลุ้น SET บวกต่อ ตามตปท. คลายกังวลปัญหาแบงก์-รอผลเฟด
แนวโน้ม SET บวกต่อ ตามต่างประเทศ จากนักลงทุนเชื่อมั่นต่อภาคธนาคารในฝั่งตะวันตกมากขึ้น แนะติดตามการประชุมเฟด ให้แนวรับไว้ที่ 1,567-1,561 จุด และแนวต้าน 1,587-1,593 จุด
แนวโน้ม SET บวกต่อ ตามต่างประเทศ จากนักลงทุนเชื่อมั่นต่อภาคธนาคารในฝั่งตะวันตกมากขึ้น แนะติดตามการประชุมเฟด ให้แนวรับไว้ที่ 1,567-1,561 จุด และแนวต้าน 1,587-1,593 จุด
22 มี.ค. 2566

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.กรุงศรี พัฒนสิน กล่าวว่า ตลาดหุ้นไทยเช้านี้แกว่งไซด์เวย์ถึงไซด์เวย์อัพ สอดคล้องกับตลาดหุ้นอื่นในภูมิภาคเอเชีย จากนักลงทุนมีความเชื่อมั่นต่อภาคธนาคารในฝั่งตะวันตกมากขึ้น หลังแนวทางการแก้ไขปัญหาได้รับการตอบรับเชิงบวก ขณะที่ราคาสินค้าโภคภัณฑ์ก็ฟื้นตัวขึ้น ส่วนสกุลเงินดอลลาร์สหรัฐปรับตัวอ่อนค่าลง คาดจะหนุนหุ้นกลุ่ม Big cap ปรับตัวขึ้นได้ต่อเนื่อง
อย่างไรก็ตามแนะติดตามการประชุมธนาคารกลางสหรัฐ (เฟด) ในวันที่ 21-22 มี.ค.นี้ โดยจะทราบผลในช่วงเช้าของวันที่ 23 มี.ค. คาดว่าเฟดจะคงอัตราดอกเบี้ย ขณะที่ตลาดคาดเฟดจะขึ้นอัตราดอกเบี้ย 0.25% หากผลออกมาตามคาด จะเป็นบวกต่อตลาด แต่หากผิดคาดหรือขึ้นดอกเบี้ยมากกว่าคาด จะเป็นลบต่อตลาด ให้แนวรับไว้ที่ 1,567-1,561 จุด และแนวต้าน 1,587-1,593 จุด